Du sitzscht am Stammdisch, scheen  gemietlich,  willscht unnerhalle dich ganz friedlich,  doch eener reißt geschmacklos Witze,  dann bleib nett wortlos nääwerm sitze.  Grad bei de Witze gebts halt Grenze   Jeder, wo gut erzoo iss, kennt se.  Unn wann de Anstand schwer veletzt werd,  sorg du devor, dass nett gehetzt werd.  Saa zum: Bei drei steht dei IQ,  zum Muhe braucht schun vier die Kuh,  hall jetzt die Klapp, ich krien die Raasch,  das iss  menn ich  ... Zivilcourage.